# 5.1. Avaliamos o traballo

# Como foi o meu traballo

Traballo Individual
| Foime xenial porque... | Fíxeno ben porque... | Custoume un pouco porque... | Debo mellorar porque...
--- | --- | --- | --- | ---
Entendo o proxecto | Coñezo e entendo todos os pasos para levar a cabo o reto final. (2.5) | Coñezo os pasos do reto pero non comprendo totalmente o proceso. (2) | Coñezo parte dos pasos do reto, pero non entendín todas as partes. (1.5) | Non entendín as partes que forman o reto. (1)
Traballo en equipo | Estiven moi a gusto no grupo, axudei as miñas compañeiras e compañeiros. Participei moito e fun parte importante do equipo (2.5) | Estiven moi a gusto no grupo, axudei as miñas compañeiras e compañeiros. Participei, aínda que non aportei moitas propostas, pero apoiei as propostas dos demais. (2) | Custoume un pouco traballar en equipo. Non colaborei co resto do meu grupo de traballo. (1.5) | Non quisen ser participe do grupo e rexeitei o traballo. (1)
Traballo individual | Fun quen de facer as actividades individuais que correspondían e remateinas sen erros. Esforceime para realizalas sen axuda. Axudei ás miñas compañeiras e compañeiros (2.5) | Fun quen de facer as actividades individuais que correspondían, tiven éxito e fíxenas de forma correcta. Esforceime para acabalas sen axuda e entregueinas todas no tempo estimado (2) | Non realicei todas as actividades individuais que correspondían e para algunhas necesitei axuda. En todo caso , entregueinas nos tempos marcados. Máis da metade das actividades tiveron puntuacións correctas. (1.5) | Non realicei todas as actividades individuais que se propuxeron . Por outra banda a pesares de ter axuda, os resultados non foron bos. (1)
Superación do reto | Traballei co meu equipo para superar o reto. Tamén tiven tempo para axudar a outros equipos. (2.5) | Colaborei de forma activa para superar o reto. (2) | A miña participación para superar o reto foi baixa, os meus compañeiros e compañeiras tiveron que axudarme moito (1.5) | Non participei na preparación do reto, deixei que as miñas compañeiras e compañeiros fixeran todo o traballo. (1)

Elaboración propia (proxecto cREAgal). Traballo Individual (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Como traballei en equipo

Traballo colectivo
| Foinos xenial porque... | Fixémolo ben porque... | Custounos un pouco porque... | Debemos mellorar porque...
--- | --- | --- | --- | ---
Participación e colaboración no equipo | Todos os membros do equipo participamos activamente e colaboramos axudando a outras persoas. (2) | Todos os membros do equipo participamos activamente, pero non axudamos a outras persoas porque nos centramos no noso traballo. (1.5) | A metade dos membros do equipo participaron activamente. (1.25) | Só traballou un membro do equipo e as outras persoas integrantes do grupo non colaboraron nin axudaron. (1)
O ambiente de traballo | Foi moi agradable e non tivemos conflitos dentro do grupo. (2) | Foi agradable pero existiron pequenos conflitos que se resolveron de forma inmediata. (1.5) | Foi pouco motivador porque houbo moitos conflitos que afectaron ao noso traballo. (1.25) | Foi malo porque houbo moitos problemas que afectaron o traballo. (1)
Na posta en común de ideas | Todas as persoas do grupo traballamos co obxetivo de completar as tarefas. Respectáronse as opinións e argumentouse o rexeitamento de propostas. (2) | Todas as persoas do grupo fomos partícipes en ofrecer achegas para completar as tarefas, pero algunhas das propostas rexeitáronse sen dar un argumento. (1.5) | A metade do grupo aportou ideas e propuxo ideas novas e solucións para acadar as tarefas. (1.25) | Só un membro do equipo aportou ideas, o resto das persoas non aportou propostas ao debate. (1)
Para o seguimento do traballo | Debatemos e analizamos os resultados do traballo para recoller propostas de mellora. (2) | Analizamos os resultados do traballo, e debatemos os resultados, pero non se ofreceron propostas de mellora. (1.5) | Analizamos os resultados do traballo, pero non houbo debates nin propostas de mellora. (1.25) | Non fixemos a valoración do traballo e moito menos debatemos os resultados. (1)
A autonomía | Foi plena xa que organizamos o funcionamento do grupo sen axuda dos adultos, e incluso axudamos a outros grupos a organizarse. (2) | Foi axeitada xa que organizamos o funcionamento do grupo sen procurar axuda. (1.5) | Foi parcial, pois tivemos que solicitar axuda para organizar o traballo ao inicio, pero logo o equipo traballou con autonomía. (1.25) | Foi pobre xa que solicitamos axuda en varias ocasións para organizar o traballo. (1)

Elaboración propia (proxecto cREAgal). Traballo colectivo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Diario de aprendizaxe

Parabéns! Completaches o reto e sabes todo o que se necesita para ser astronauta.

Esta será a reflexión final sobre todo o traballo que fixeches.

Completa o diario de aprendizaxe.

Ata a seguinte aventura!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)