# 3.4. Profesións STEAM

# Profesións STEAM

Como xa sabes, os astronautas dedican a súa vida a estudar o Universo. Hai persoas ás que lles encanta a ciencia ou a tecnoloxía; outras prefiren ser enxeñeiras ou enxeñeiros, ou dedicarse ao mundo das artes. Tamén están aquelas que adoran as matemáticas. Todas estas profesións reciben o nome de STEAM polas súas siglas en inglés. O "S" ven de Science (Ciencia) o "T" de Technology (Tecnoloxía), o "E" de Engeneering (Enxeñaría), o "A" de Arts (Artes) e o "M" de Maths (Matemáticas).

Ao longo da historia algunhas persoas fixéronse famosas polos seus descubrimentos, as súas invencións, avances científicos ou pola súa contribución ao mundo da música ou da pintura, é dicir, das artes. Todas estas persoas dedicaron a súa vida a algunha destas profesións e axudaron a avanzar á humanidade.

Seguro que algunhas delas resúltanche coñecidas, como Neil Armstrong, que foi o primeiro astronauta en pisar a Lúa no ano 1969 ou Copérnico, un astrónomo que propuxo que a Terra e os outros planetas xiraban arredor do Sol. Ata ese momento os científicos crían que a Terra era o centro do Universo.

Neste reto ides investigar algunhas destas persoas. Escolleredes unha e cambiando os roles dentro dos equipos buscaredes a seguinte información:

Piloto: Nome completo, nacionalidade, data de nacemento e morte (se faleceu). Tamén buscará unha foto.

Comanda nte: Estudos, profesión e razón pola que é famosa ou famoso.

Especialista: Completará a ficha coa información e pegará a foto.

Ao rematar podedes colorear a terceira e última misión das vosas tarxetas identificativas de astronauta.

Aquí tes un exemplo do tipo de información que debes buscar, preme na imaxe e abrirase a ficha en pdf.

- Ciencia: Samantha Cristoforetti, Galileo Galilei, Marie Curie
- Tecnoloxía: Steve Jobs, Mark Zuckerberg, Bill Gates
- Enxeñaría: Margaret Hamilton, Jeff Bezos
- Artes: Léon Theremin, Frida Kahlo
- Matemáticas: Pitágoras, Hipatia

Acordádevos de gardar as fichas para expoñelas no Museo Espacial.

## Lectura facilitada

Os astronautas dedícanse ao estudo do Universo.

Hai persoas ás que lles encanta a ciencia ou a tecnoloxía, outras as artes, outras as matemáticas.

Estas profesións chámanse profesións STEAM.

As profesións STEAM reciben o seu nome pola tradución das súas siglas en inglés:

S por Science (Ciencia)

T por Technology (Tecnoloxía)

E de Engeneering (Enxeñaría)

A de Arts (Artes)

M de Maths (Matemáticas)

Algunhas persoas, ao longo de miles de anos, fixéronse famosas polos seus descubrimentos, polos seus inventos, polos seus avances científicos, ou por contribuír no mundo das artes.

É posible que coñezas a Neil Armstrong, o primeiro astronauta en pisar a Lúa en 1969.

Copérnico era astrónomo.

Descubriu que Sol era o centro do Sistema Solar.

Imos investigar algunhas destas persoas.

Cada equipo escolle a unha persoa e buscará a seguinte información:

Piloto do equipo:

- Nome completo
- Nacionalidade
- Data de nacemento e falecemento.
- Foto

Comandante do equipo:

- Estudos
- Profesión
- Razón pola que é famoso ou famosa.

Especialista do equipo:

- Completar a ficha coa información
- Pegar a foto

Ao rematar podedes colorear a terceira e última misión da vosa tarxeta de astronauta.

Persoas que imos investigar:

- Na ciencia: Samantha Cristoforetti, Galileo Galilei, Marie Curie

- Na tecnoloxía: Steve Jobs, Mark Zuckerberg, Bill Gates

- Na enxeñaría: Margaret Hamilton, Jeff Bezos

- Nas artes: Léon Theremin, Frida Kahlo

- Matemáticas: Pitágoras, Hipatia

As fichas que fagamos sobre estas persoas serán expostas no Museo Espacial.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)